Fonduri europene în Constanța. Administrația PNL a atras investiții de sute de milioane de euro
- Ionel Sclavone
- 27 martie 2024, 18:57
PNL a atras zeci de milioane de euro, fonduri europene, la Constanța, pentru dezvoltarea orașului. Administrația locală a investit aproape în reabilitarea școlilor și spitalelor.
Prezent la o emisiune televizată, viceprimarul Constanței, Ionuț Rusu (PNL), a vorbit despre investițiile în creștere în Constanța. El a vorbit despre proiectele de infrastructură, termoficare și despre modernizările de care aveau nevoie spitalele și școlile.
PNL a atras fonduri europene pentru Constanța
Ionuț Rusu a vorbit despre investițiile aflate în derulare în orașul de la malul Mării Negre. El a arătat că administrația PNL, condusă de primarul Virgil Chițac, a investit în spitale și școli.
"Administrația Chițac și-a propus să prelungească sezonul la mare. Iarna la mare a început să fie atractivă. Avem multe oferte de evenimente și excursii. Orașul Constanța este plin de viață tot anul", a declarat Rusu.
Viceprimarul a subliniat necesitatea investițiilor în sănătate. El a amintit că ani de zile, pentru constănțeni, cel mai bun medic a fost drumul spre București. Potrivit viceprimarului, în ultimii 40 de ani nu s-a investit deloc în sănătatea din Constanța.
"Am investit 10 milioane de euro într-un spital modular cu 52 de paturi, 10 de ATI, cu servicii pe care Constanța nu le-a avut niciodată. De asemenea, avem semnat un contract pentru o clinică de oncologie, investiție de 100 milioane de euro, bani europeni. Pentru prima oară în Constanța vom avea această specializare", a spus viceprimarul PNL.
Investițiile consistente din fonduri europene
Viceprimarul Ionuț Rusu a subliniat că administrația PNL a reușit la Constanța să ridice foarte mult gradul de absorbție a fondurilor europene.
"Sectoarele care au beneficiat de fonduri sunt cele din infrastructura critică a orașului. Astfel, s-a investit în modernizarea secțiilor din spitale, în dotarea școlilor și construcția de terenuri de sport, în modernizarea parcurilor și reabilitarea străzilor. Liberalii constănțeni au atras 85 mil euro pentru renovarea școlilor. Orașul este un uriaș șantier, dar oamenii vor fi cei care vor beneficia de lucrările de investiții", a mai spus viceprimarul.
Politicianul PNL a explicat că s-au schimbat jumătate din conductele de transport agent termic de pe raza municipiului Constanța. Pentru proiectul de reabilitare a conductelor, municipalitatea împreună cu societatea Termoficare Constanța au depus la 1 februarie cereri de finanțare prin Fondul de Modernizare.
Lucrările la noul CET, coordonate de administrația PNL, au demarat la începutul lunii martie, cu termen de finalizare pe 30 iunie 2026. Valoarea contractului, de proiectare și execuție lucrări se ridică la 581.311.113 lei fără TVA.
Administrația PNL investește în modernizarea portului
Potrivit viceprimarului Ionuț Rusu, liberalii din administrația constănțeană s-au preocupat de turism și de modernizarea serviciilor pentru turiști. Au fost achiziționate 21 de autobuze electrice care vor intra în circulație pe traseele din Constanța. Aceste vehicule achiziționate de administrația PNL răspund standardelor europene de transport persoane. Sunt dotate cu aer condiționat și rampe pentru persoanele cu dizabilități.
Odată cu finalul lunii, România va intra în Schengen cu granițele aeriene și maritime. Cele mai multe avantaje vin pe cale maritimă datorită transportului de mărfuri, arată viceprimarul PNL. Astfel, nu vor mai exista timpi de aşteptare pentru controale, iar marfa va ajunge la destinaţie mai rapid. Din acest motiv sunt necesare investiţii în infrastructura portuară, pentru care se accesează bani europeni.
Portul Constanţa a înregistrat anul trecut, în administația PNL, recorduri istorice, cu peste 22% mai multă marfă manipulată decât în 2022, în creștere așadar de la an la an. Iar administrația locală este concentrată pe atragerea de fonduri pentru modernizarea portului. S-au demarat lucrări de modernizare a infrastructurii de transport în interiorul portului.